
HOTĂRÂREA nr. 107/ 2022
pentru aprobarea alipirii a două imobile teren aflate în proprietatea Municipiului Lupeni
 într-un CF nou cu nr. cadastral 63912 și atestarea acestuia la domeniul privat al Municipiului Lupeni
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,
Având în vedere Proiectul de hotărâre nr. 107/ 2022 precum și Referatul de aprobare nr. 16.440/ 25 mai 2022 a domnului Lucian Marius Resmeriță, Primar al Municipiului Lupeni, prin care propune aprobarea alipirii a două imobile teren aflate în proprietatea Municipiului Lupeni într-un CF nou cu nr. cadastral 63912 și atestarea acestuia la domeniul privat al Municipiului Lupeni;
Văzând Referatul de admitere al cererii nr. 15190/ 12.05.2022 emis de Oficiul de Cadastru și Publicitate Imobiliară Hunedoara, Biroul de Cadastru și Publicitate Imobiliară Petroșani;
Examinând Raportul comun nr. 16.539/ 26 mai 2022 prezentat de Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile art. 25 alin. (2) din Legea nr. 7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă alipirea a două imobile teren aflate în proprietatea Municipiului Lupeni într-un CF nou cu nr. cadastral 63912 astfel:
 - lotul 1: număr cadastral actual 60382 situat în Municipiul Lupeni, jud. Hunedoara, strada Straja, UAT Lupeni, având suprafața măsurată de 22 m2;

- lotul 2: număr cadastral actual 61315 situat în Municipiul Lupeni, jud. Hunedoara, Straja Straja, UAT Lupeni, având suprafața măsurată de 52 m2;
 (2) Planul de amplasament ale imobilului nou creat, rezultat în urma alipirii aprobate potrivit prevederilor articolului 1 al hotărârii precum și datele de identificare ale acestuia înscris în CF nr. 63912 Lupeni, nr. topo 63912 sunt prezentate în Anexa nr. 1 la hotărâre.

Art. 2 (1) Lotul nou creat prin prezenta alipire aprobată potrivit prevederilor art. 1 a hotărârii, având numărul cadastral alocat 63912, situat în Municipiul Lupeni, jud. Hunedoara, în suprafață totală măsurată de 74 m2 va fi atestat ca aparținând domeniului privat al Municipiului Lupeni.


(2) Primarul Municipiului Lupeni este împuternicit să întreprindă toate diligențele pentru înscrierea și atestarea la domeniul privat al Municipiului Lupeni a noului CF constituit potrivit prezentei hotărâri.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 4 Prezenta hotărâre se va comunica Instituţiei Prefectului judeţului Hunedoara în vederea verificării legalității şi Primarului Municipiului Lupeni în vederea aducerii la îndeplinire, Direcției Economice pentru atestarea corespunzătoare a apartenenței la domeniul privat, Biroului Cadastru și Agicultură precum și Biroului Urbanism și Mediu fiind adusă la cunoştinţă publică prin publicarea pe site-ul Municipiului Lupeni.
Lupeni, 



  26 mai 2022
               PREȘEDINTE DE ȘEDINȚĂ   
                         CONTRASEMNEAZĂ – SECRETAR  GENERAL                           

                    Prof. RODICA CÎMPEAN
                                      Jr. MARIUS CLAUDIU BĂLOI

